Diari Oficial de la Generalitat Valenciana


Sumari del DOGV 3742, del 04-05-2000 (2000/3378)

ORDRE de 17 d'abril de 2000, de la Conselleria de Cultura, Educació i Ciència, per la qual s'oferixen ajudes econòmiques individuals per a activitats de formació permanent del professorat.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3742

Data del DOGV
:   04-05-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/3378


Data del document
:   17-04-2000

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * formació del professorat
    * ajuda pública
    * suport econòmic
    * reciclatge professional
    * personal docent

ORDRE de 17 d'abril de 2000, de la Conselleria de Cultura, Educació i Ciència, per la qual s'oferixen ajudes econòmiques individuals per a activitats de formació permanent del professorat. [2000/X3378]
  
En la nova ordenació del sistema educatiu es reconeix la formació permanent del professorat com una responsabilitat de les administracions educatives, que hauran d'establir els mitjans oportuns per a afavorir-la.
  
Amb la finalitat de facilitar al professorat la possibilitat d'elegir, per ell mateix, opcions de formació permanent i de promoció academicoprofessional, la Conselleria de Cultura, Educació i Ciència convoca anualment ajudes econòmiques individuals per a l'assistència a activitats de formació que es realitzen tant a la Comunitat Valenciana i a la resta de l'Estat, com a l'estranger.
  
Per tot açò, d'acord amb les competències que em conferix l'article 35 de la Llei de la Generalitat Valenciana 5/1983, de 30 de desembre, de Govern Valencià,
  
ORDENE
  
Primer
  
La Conselleria de Cultura, Educació i Ciència concedirà, dins dels límits pressupostaris aprovats per a dita finalitat, ajudes econòmiques individuals destinades a finançar activitats de formació del personal docent i del personal laboral especialista de nivells no universitaris de la Comunitat Valenciana.
  
Segon
  
Aprovar les bases per què es regix esta convocatòria que s'inclouen en l'annex I, i oferir les modalitats d'ajudes econòmiques segons l'annex II.
  
Tercer
  
El finançament d'esta convocatòria va a càrrec del capítol IV, del programa 421.30, dels pressupostos de la Generalitat Valenciana per a l'any 2000.
  
L'import global màxim destinat a estes convocatòries i les línies de subvenció per què es farà efectiu seran les següents:
  
Modalitat Import Línia de subvenció
  
A, B i C 71.653.441 PTA 402/000/00
  
 509.784'75 euros
  
D 25.971.828 PTA 407/000/00
  
 90.151'82 euros
  
Els fons que permeten les ajudes en les modalitats A, B i C té el seu origen en un 9'71% del Fons Social Europeu i un 90,29% és aportació de la Generalitat Valenciana.
  
DISPOSICIONS FINALS
  
Primera
  
Es delega en el director general d'Ordenació i Innovació Educativa i Política Lingüística la facultat de concedir o denegar les ajudes, i se l'autoritza perquè dicte les resolucions i instruccions necessàries per al desenrotllament i execució de l'ordre.
  
Segona
  
Segons allò que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i en els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra la present ordre, que posa fi a la via administrativa, els interessats podran interposar un recurs potestatiu de reposició, o bé directament un recurs contenciós administratiu en els terminis i davant els òrgans assenyalats a continuació:
  
- El recurs potestatiu de reposició haurà de ser interposat davant el conseller de Cultura, Educació i Ciència, en el termini d'un mes comptador des de l'endemà de la publicació de la present ordre en el Diari Oficial de la Generalitat Valenciana.
  
- El recurs contenciós administratiu haurà de ser interposat davant el Tribunal Superior de Justícia de la Comunitat Valenciana, en el termini de dos mesos o deu dies, si s'opta per seguir el procediment per a la protecció dels drets fonamentals de la persona, comptadors els dos des de l'endemà de la publicació de la present ordre en el Diari Oficial de la Generalitat Valenciana.
  
Tercera
  
Esta ordre entrarà en vigor l'endemà de la seua publicació en el Diari Oficial de la Generalitat Valenciana.
  
València, 17 d' abril de 2000
  
El conseller de Cultura, Educació i Ciència,
  
MANUEL TARANCÓN I FANDOS
  
Annex I
  
Primera. Objectiu de les ajudes
  
Es convoquen ajudes per a sufragar les despeses totals o parcials d'assistència a jornades, congressos, seminaris o reunions d'índole anàloga, màsters i també de cursos de formació i perfeccionament o per a l'ampliació d'estudis en universitats i centres d'investigació i perfeccionament del professorat, la finalitat dels quals siga l'actualització científica, lingüística, didàctica o metodològica, que tinguen lloc tant a la Comunitat Valenciana com a la resta de l'Estat o a l'estranger.
  
Segona. Modalitats d'ajudes
  
Es podran sol·licitar les modalitats d'ajudes següents:
  
\* Modalitat A
  
Activitats: jornades, congressos, seminaris, cursos de formació i de perfeccionament i altres activitats de formació. S'inclouen també en esta modalitat els cursos d'especialització regulats per l'Ordre d'11 de gener de 1996, del Ministeri d'Educació i Ciència (BOE de 23.01.1996), convocats o autoritzats per la Direcció General d'Ordenació i Innovació Educativa i Política Lingüística.
  
Lloc de realització: Comunitat Valenciana i la resta de l'Estat.
  
\* Modalitat B
  
Activitats: jornades, congressos, seminaris, màsters, cursos postgrau, cursos de formació i de perfeccionament i altres activitats de formació.
  
Lloc de realització: estranger.
  
\* Modalitat C
  
Activitats: màsters, cursos postgrau i estudis acadèmics de tercer cicle encaminats a l'obtenció del doctorat.
  
Lloc de realització: Comunitat Valenciana i la resta de l'Estat.
  
\* Modalitat D
  
Activitats: estudis acadèmics encaminats a l'obtenció d'una titulació universitària (només estudis de 1r i 2n cicle), i ensenyaments de Règim Especial de grau superior.
  
Lloc de realització: Comunitat Valenciana i la resta de l'Estat.
  
Tercera. Condicions de participació
  
Les ajudes es concediran per a activitats que pertanguen a alguna de les modalitats indicades i que complisquen les condicions següents:
  
1. Per a les modalitats A i B, el període de realització de l'activitat serà el següent:
  
1.1. Activitats realitzades entre l'1 de gener de 2000 i el 29 de setembre de 2000.
  
1.2. Activitats realitzades entre l'1 d'octubre de 2000 i el 30 de novembre de 2000, o iniciades abans de l'1 d'octubre i finalitzades abans del 30 de novembre de 2000.
  
1.3. Activitats biennals celebrades al llarg del curs acadèmic 1999-2000, se sol·licitaran a través de la present convocatòria, per correspondre esta a l'any natural que acaba l'activitat.
  
2. L'activitat realitzada tindrà una duració mínima de 3 dies o 15 hores lectives per a la modalitat A i de 5 dies o 25 hores lectives en la modalitat B.
  
3. Les ajudes sol·licitades per la modalitat D es concediran exclusivament per a sufragar totalment o parcialment les despeses de matrícula, per al curs acadèmic 1999-2000, de 1r i 2n cicle d'estudis universitaris en universitats tant de la Comunitat Valenciana com de la resta de l'Estat, i ensenyaments de Règim Especial de grau superior.
  
4. Les ajudes sol·licitades per la modalitat C es concediran exclusivament per a sufragar totalment o parcialment les despeses de matrícula, per al curs acadèmic 1999-2000, dels estudis de màsters, cursos postgrau i estudis acadèmics de 3r cicle encaminats a l'obtenció del doctorat en universitats, tant de la Comunitat Valenciana com de la resta de l'Estat.
  
5. Els participants només podran sol·licitar una ajuda per cada una de les modalitats A, B, i C, que es farà en el mateix model de sol·licitud, i, en el cas de complir els requisits de la convocatòria, es concedirà l'ajuda de major quantia. La modalitat D és compatible amb la resta de modalitats i se sol·licitarà a través d'un altre model d'instància.
  
6. El fet d'haver rebut una ajuda no implica la concessió de permís dins de l'horari laboral, ni establix el reconeixement de l'activitat de formació per a la seua acreditació i obtenció de complement retributiu.
  
Quarta. Beneficiaris
  
Podran ser beneficiaris d'ajudes econòmiques corresponents a les modalitats A, B i C:
  
- El personal docent que està en situació de servici actiu o que exercix funcions de suport escolar en centres públics de nivell no universitari dependents de la Conselleria de Cultura, Educació i Ciència, i en unitats de centres privats concertats de nivell no universitari de la Comunitat Valenciana.
  
- El personal laboral especialista dependent de la Conselleria de Cultura, Educació i Ciència, i que presta els seus servicis en centres d'esta Conselleria.
  
- El personal que exercix la funció inspectora o que ocupa llocs de treball classificats com a docents en la relació de llocs de treball de la Conselleria de Cultura, Educació i Ciència.
  
Podran ser beneficiaris d'ajudes econòmiques corresponents a la modalitat D els funcionaris docents dependents de la Conselleria de Cultura, Educació i Ciència.
  
Cinquena. Requisits dels sol·licitants
  
Podrà sol·licitar estes ajudes tot el personal assenyalat en la base quarta: beneficiaris, i que complisca les següents condicions:
  
a) No rebre ajuda o beca suficient de qualsevol administració o entitat pública o privada, nacional o internacional per a la cobertura de les despeses de l'activitat de formació que es vol realitzar.
  
b) No haver participat en les convocatòries (1999-2000), d'ajudes dels programes europeus: Lingua B, Arion o Comenius, acció 3.2, els períodes d'activitat de formació dels quals finalitzen en l'any 2000, a excepció de les sol·licituds per la modalitat D.
  
c) Presentar la documentació requerida en la base sisena i complir les condicions de participació de la base tercera.
  
El no compliment d'algun d'estos requisits serà motiu d'exclusió de la convocatòria.
  
Sisena. Documentació
  
Per a formalitzar les sol·licituds es presentarà la documentació següent:
  
1. Modalitats A, B i C (Activitats realitzades fins al 29 de setembre de 2000).
  
1.1. Instància de sol·licitud original impresa que estarà a disposició dels interessats a les Direccions Territorials de Cultura i Educació i en la Unitat d'Informació de la Conselleria de Cultura, Educació i Ciència. El/la participant només podrà presentar una instància de sol·licitud.
  
1.2. Per a aquelles activitats de formació que no convoque la Conselleria de Cultura, Educació i Ciència, el sol·licitant presentarà l'original o fotocòpia de la convocatòria de l'activitat realitzada i detallarà els continguts, la duració i el lloc de realització.
  
1.3. Relació detallada de les despeses: inscripció i ensenyaments, desplaçament i/o allotjament, sempre que estiguen degudament justificades.
  
1.4. Les activitats el període de realització de les quals abrace més d'un curs escolar, la justificació serà de les despeses imputables fins al 29 de setembre de 2000.
  
Es presentaran els originals o còpies compulsades o confrontades dels rebuts, factures i/o qualsevol altre justificant de despeses realitzades, legalment admès i que siga imputable a l'activitat per a la qual sol·licita l'ajuda.
  
1.5. Fotocòpia confrontada o compulsada del certificat de participació, expedit per l'entitat organitzadora de l'activitat, en què n'aparega la durada i la data d'iniciació i acabament de l'activitat o, si no n'hi ha, una altra documentació que acredite fefaentment la participació del beneficiari en l'activitat per què sol·licita l'ajuda.
  
1.6. Fotocòpia de la llibreta o compte corrent a nom del participant on figure el número de compte o llibreta i dades de l'entitat bancària.
  
2. Modalitats A i B (Activitats realitzades entre l'1 d'octubre al 30 de novembre de 2000, o iniciades abans de l'1 d'octubre de 2.000 i finalitzades abans del 30 de novembre de 2000).
  
2.1. Instància de sol·licitud original impresa que estarà a disposició dels interessats a les Direccions Territorials de Cultura i Educació, i en la Unitat d'Informació de la Conselleria de Cultura, Educació i Ciència.
  
2.2. Per a aquelles activitats de formació que no convoque la Conselleria de Cultura, Educació i Ciència, el sol·licitant presentarà l'original o fotocòpia de la convocatòria de l'activitat a realitzar i detallarà els continguts, duració, dates i lloc de realització.
  
2.3. Relació detallada del pressupost de despeses: inscripció i ensenyaments, desplaçament i/o allotjament.
  
2.4. Fotocòpia de la llibreta o compte corrent a nom del participant on figure el número de compte o llibreta i dades de l'entitat bancària.
  
Una vegada finalitzada l'activitat i en el termini màxim de 10 dies hàbils, el/la participant presentarà en el registre del Servei de Formació del Professorat (escala 5), de la Direcció General d'Ordenació, Innovació Educativa i Política Lingüística de la Conselleria de Cultura, Educació i Ciència, Av. de Campanar 32, la següent documentació:
  
a) Originals o còpies confrontades o compulsades dels rebuts, factures i/o qualsevol altre justificant de despeses realitzades, legalment admès i que siga imputable a l'activitat per a la qual sol·licita l'ajuda.
  
b) Fotocòpia confrontada o compulsada del certificat de participació, expedit per l'entitat organitzadora de l'activitat, en què n'aparega la durada i la data d'iniciació i acabament o, si no n'hi ha, una altra documentació que acredite fefaentment la participació del beneficiari en l'activitat per què rep l'ajuda, sempre que estiga degudament justificada.
  
3. Modalitat D.
  
3.1. Instància de sol·licitud original impresa que estarà a disposició dels interessats a les Direccions Territorials de Cultura i Educació, i en la Unitat d'Informació de la Conselleria de Cultura, Educació i Ciència.
  
3.2. Original o còpia compulsada o confrontada del rebut o certificat que acredite el pagament total de la matrícula.
  
3.3. Fotocòpia de la llibreta o compte corrent a nom del beneficiari on figure el número de compte o llibreta i dades de l'entitat bancària.
  
Setena. Termini i formalització de les sol·licituds
  
1. Les sol·licituds juntament amb la documentació corresponent, es presentaran en el Registre General de les direccions territorials de Cultura i Educació, a les Oficines de Correus, sempre que es presenten en sobre obert i seguint el procediment establit a l'article 31 del Reial Decret 1.829/1999, de 3 de desembre, pel qual es regula la prestació de servicis postals, o en qualsevol altre lloc dels que indica l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
En tot cas, les sol·licituds es dirigiran a la Direcció Territorial de Cultura i Educació que corresponga segons el lloc de treball del sol·licitant.
  
2. La presentació de sol·licituds s'efectuarà en els terminis següents:
  
2.1. Per a la modalitat D
  
En el termini d'un mes a partir del dia següent de la publicació d'esta ordre en el Diari Oficial de la Generalitat Valenciana.
  
2.2. Per a les modalitats A, B i C
  
- Si l'activitat s'ha realitzat entre l'1 de gener i el 29 de setembre de 2000, o correspon al curs acadèmic 1999-2000 en el cas de les activitats biennals, el termini de presentació serà a partir de la publicació d'esta ordre en el Diari Oficial de la Generalitat Valenciana fins al 29 de setembre de 2000.
  
- Per a les activitats que es realitzen entre l'1 d'octubre i el 30 de novembre de 2000, el termini de presentació de sol·licituds finalitzarà el 20 d'octubre. S'inclouen en este termini les activitats que, iniciades en dates anteriors, finalitzen el 30 de novembre de 2000.
  
Els terminis que finalitzen en dies inhàbils en l'àmbit de l'administració de la Generalitat Valenciana, o qualsevol altre que reglamentàriament es declare com a tal, s'entendran prorrogats fins al primer dia hàbil següent.
  
Vuitena. Tramitació per part de les direccions territorials de Cultura i Educació
  
En compliment de l'article 71.1 de la Llei de Règim Jurídic de les Administracions Públiques i del Procediment Administratiu Comú, si després de la recepció de la instància i la documentació adjunta s'observara que manquen documents o dades essencials per a la resolució de l'expedient, la Direcció Territorial de Cultura i Educació corresponent els reclamarà, per correu certificat i justificant de recepció, a l'interessat i li concedirà un termini de 10 dies perquè puga esmenar la falta o adjuntar els documents preceptius, amb indicació que si no ho fa així, es considerarà que ha desistit de la seua petició, amb la prèvia resolució que haurà ser dictada en els termes previstos a l'article 42.1 d'eixa llei.
  
Novena Comissió de selecció
  
La selecció de les sol·licituds, la realitzarà una comissió presidida pel director general d'Ordenació i Innovació Educativa i Política Lingüística o persona que delegue i constituïda per:
  
- El cap de servei de Formació del Professorat.
  
- Els subdirectors d'Educació de les Direccions Territorials de Cultura i Educació o un representant seu designat/a pel director territorial.
  
- Un inspector/a d'Educació que haja format part d'alguna de les comissions d'avaluació territorials, designat pel director general d'Ordenació i Innovació Educativa i Política Lingüística.
  
- Un assessor/a de CEFIRE entre els que hagen format part d'alguna de les comissions territorials d'avaluació, designat pel director general d'Ordenació i Innovació Educativa i Política Lingüística.
  
Actuarà com a secretari/a, amb veu però sense vot, un funcionari/a de la Direcció General d'Ordenació i Innovació Educativa i Política Lingüística, designat/a pel director general.
  
A les reunions de la comissió de selecció podrà assistir, amb veu però sense vot, un/una representant de cada un dels sindicats que formen part de la Mesa Sindical Sectorial d'Educació.
  
La comissió de selecció tindrà facultats per a resoldre tots els dubtes que puguen aparèixer en la interpretació de les bases i la possibilitat d'entrevistar els sol·licitants si ho estima oportú.
  
La comissió de selecció disposarà la constitució de comissions d'avaluació territorials, a l'efecte de valorar les instàncies de sol·licitud. Estes comissions estaran formades, en cada una de les Direccions Territorials, pels membres següents:
  
- Com a president/a de la comissió d'avaluació el subdirector territorial d'Educació o un representant de la Direcció Territorial designat pel director territorial.
  
- Un inspector/a d'Educació, designat pel director territorial de Cultura i Educació.
  
- Tres assessors/es de CEFIRE, designats pel director territorial de Cultura i Educació.
  
Actuarà com a secretari/a, amb veu però sense vot, un funcionari/a de la Direcció Territorial de Cultura i Educació, designat pel director territorial.
  
A les reunions de la comissió d'avaluació territorial podrà assistir, amb veu però sense vot, un/una representant de cada un dels sindicats que formen part de la Mesa Sindical Sectorial d'Educació.
  
Les citades comissions ajustaran la seua actuació al que disposen els articles 22 i següents de la Llei de Règim Jurídic de les Administracions Públiques i del Procediment Administratiu Comú.
  
Deu. Criteris de selecció
  
\* Activitats de la modalitat A, B, i C.
  
Les sol·licituds seran seleccionades segons els criteris que es prioritzen a continuació:
  
- Activitats de formació previstes en el pla anual de formació del professorat del Servei de Formació del Professorat, i de la xarxa dels CEFIRE de la Direcció General d'Ordenació i Innovació Educativa i Política Lingüística.
  
- Activitats de formació relacionades amb l'etapa, cicle, àrea, especialitat o amb la funció que exercisca al centre, unitat o servei de treball del sol·licitant.
  
- Els cursos d'especialització regulats per l'Ordre d'11 de gener de 1996 del Ministeri d'Educació i Ciència, convocats o autoritzats per la Direcció General d'Ordenació i Innovació Educativa i Política Lingüística.
  
- Altres activitats de formació
  
\*Activitats de la modalitat D
  
Es consideraran, per a compensar el cost de matrícula, totes les sol·licituds presentades, en el supòsit que les disponibilitats pressupostàries no pogueren atendre totes les sol·licituds, s'estimaran preferentment les ajudes sol·licitades pels funcionaris de carrera docent.
  
Onze. Quantia de les ajudes
  
Les comissions territorials d'avaluació estudiaran les sol·licituds per cada una de les modalitats oferides, tenint en compte els criteris de selecció establits en la base deu, el compliment dels requisits exigits als participants en les bases tercera, quarta i cinquena, i la justificació o pressupost de despeses presentades. Una vegada realitzat l'estudi de les sol·licituds, la comissió de selecció, atenent les disponibilitats pressupostàries, proposarà la quantia de les ajudes individualment.
  
En les modalitats A i B es valorarà el pressupost o les despeses que estiguen degudament justificades i corresponguen a inscripció i ensenyament, necessitat de desplaçament i/o allotjament al lloc de celebració de l'activitat. En el desplaçament es comptabilitzarà la distància més curta al lloc de realització de l'activitat, prenent com a referència el domicili o el centre de destinació del participant.
  
En cas de sol·licitar ajuda per més d'una modalitat, A, B i/o C, només es podrà concedir, si és seleccionada, l'ajuda de major quantia.
  
En les modalitats C i D, es tindrà com a criteri de referència en la proposta de concessió d'ajuda l'import de la matrícula.
  
En les modalitats A i B quan l'activitat no haja de finalitzar en el termini de presentació de la sol·licitud, es tindrà com a criteri de referència en la proposta de concessió de l'ajuda, el pressupost presentat, sense perjudici que la concessió definitiva estiga supeditada a la justificació real de despeses.
  
En tot cas, les quanties de les ajudes no podran ser superiors a les quantitats següents:
  
Modalitat A - 110.000 PTA.
  
Modalitat B - 150.000 PTA.
  
Modalitat C - 125.000 PTA.
  
Modalitat D- 100.000 PTA.
  
L'import de les ajudes que es concedisquen no podrà ser de tal quantia que supere el cost de l'activitat desenrotllada pel beneficiari/a.
  
Seran desestimades les sol·licituds d'ajuda que comporten despeses inferiors a la quantitat de 15.000 PTA.
  
Dotze. Calendari de resolucions
  
El calendari de resolució serà el següent:
  
1. Al mes de octubre de 2000, es concediran ajudes per a les sol·licituds corresponents a la modalitat D.
  
2. Al mes de desembre de 2000, es concediran ajudes per a les sol·licituds corresponents a les modalitats A, B i C.
  
Si no recau resolució expressa en el termini establit, les sol·licituds s'entendran desestimades, sense perjudici del que es dispose quan es dicte la resolució expressa.
  
La comissió de selecció, una vegada estudiats els informes enviats per les comissions d'avaluació territorials, farà pública la proposta provisional de resolució d'ajuda al tauler d'anuncis de la Conselleria de Cultura, Educació i Ciència, de les Direccions Territorials de Cultura i Educació i dels CEFIRE. La proposta provisional de la modalitat D es farà pública en el mes de setembre i la de les modalitats A, B i C en el mes de novembre; hi haurà un termini de 10 dies hàbils per a formular al·legacions davant de la comissió de selecció. Estes al·legacions es presentaran en el registre de les Direccions Territorials de Cultura i Educació.
  
Transcorregut este termini, una vegada estudiades i, si és procedent, ateses estes al·legacions, la comissió de selecció formularà, en la dates indicades en esta base, davant de la Direcció General d'Ordenació i Innovació Educativa i Política Lingüística, una proposta de resolució de concessió o denegació. El director general d'Ordenació i Innovació Educativa i Política Lingüística resoldrà la convocatòria per delegació del conseller.
  
Les resolucions definitives de la Direcció General d'Ordenació i Innovació Educativa i Política Lingüística, per delegació del conseller de Cultura, Educació i Ciència, seran publicades en el Diari Oficial de la Generalitat Valenciana i contindran la relació de beneficiaris amb l'import de les ajudes concedides i la relació de sol·licituds d'ajudes desestimades indicant el motiu de desestimació.
  
Tretze. Renúncies
  
Una vegada publicada la relació provisional hi haurà un termini de 10 dies hàbils per a presentar la renúncia a la concessió de l'ajuda davant de la comissió seleccionadora. Estes renúncies es presentaran en el registre de les Direccions Territorials de Cultura i Educació.
  
Catorze. Percepció de les ajudes
  
Tota alteració en les condicions que es tenen en compte per a la concessió de l'ajuda i, en tot cas, l'obtenció concurrent de subvencions o ajudes atorgades per altres administracions o entitats públiques o privades, podrà ocasionar la modificació de la resolució de la concessió. També serà procedent la modificació de la resolució de la concessió, el reintegrament de l'excés que corresponga i el pagament de l'interès de demora des del moment del pagament de l'ajuda, quan el seu import siga de tal quantia que, aïlladament o en concurrència amb altres subvencions o ajudes de les Administracions Públiques o d'altres entitats públiques o privades, nacionals o estrangeres, supere el cost de l'activitat desenrotllada pel beneficiari/a.
  
Així mateix, seran causes de reintegrament de les quantitats percebudes les previstes en l'article 47.9 de la Llei d'Hisenda Pública de la Generalitat Valenciana.
  
Annex II
  
Modalitats d'ajudes, documentació i calendari de resolució
  
Modalitat
  
Activitats
  
Lloc de realització
  
Termini i formalització de les sol·licituds (Base setena)
  
Calendari de resolucions
  
(Base onze)
  
A Jornades, congressos, seminaris, cursos de formació i de perfeccionament i altres activitats de formació. S'inclouen també en esta modalitat els cursos d'especialització convocats o autoritzats per la Direcció General d'Ordenació i Innovació Educativa i Política Lingüística, regulats per l'Ordre d'11.01.1996 del MEC (BOE de 23.01.1996)
  
Comunitat Valenciana i la resta de l'Estat. Punt 2.2 base setena
  
Si l'activitat s'ha realitzat entre l'1 de gener i el 29 de setembre, o correspon al curs escolar 99/2000, a partir de la publicació d'esta ordre en el Diari Oficial de la Generalitat Valenciana fins al 29 de setembre de 2000.
  
Per a les activitats que es realitzen entre l'1 d'octubre i el 30 de novembre, el termini de presentació de sol·licituds finalitza el 20 d'octubre de 2000. S'inclouen en este termini les activitats que, iniciades en dates anteriors, finalitzen el 30 de novembre
  
Publicació provisional:
  
Mes de novembre de 2000.
  
Publicació definitiva (DOGV)
  
Apartat 2
  
Mes de desembre de 2000
  
B. Jornades, congressos, seminaris, màsters, cursos postgrau, cursos de formació i de perfeccionament i altres activitats de formació.
  
Estranger.
  
C. Màsters, cursos postgrau i estudis acadèmics de 3r cicle encaminats a l'obtenció del doctorat.
  
Comunitat Valenciana i la resta de l'Estat.
  
D. Estudis acadèmics encaminats a l'obtenció d'una titulació universitària (sols estudis de 1r i 2n cicle), i ensenyaments de Règim Especial de grau superior.
  
Comunitat Valenciana i la resta de l'Estat.
  
Un mes a partir del dia següent de la publicació al DOGV
  
Punt 2.1 base setena
  
Un mes a partir del día siguiente de la publicación en el DOGV Publicació provisional:
  
Mes de Setembre/ septiembre
  
Definitiva: (DOGV) Apartat 1